Vitalijus Stacinskis

Vitalijus Stacinskis (; g. 1928 m. spalio 6 d. – m. 2010 m. lapkričio 1 d.) – tarybinis dailininkas grafikas, vienas iš vaikų žurnalo „Vesiolyje kartinki“ ('Linksmieji paveikslėliai') įkūrėjų ir vyriausiasis dailininkas (1956–1967 m.).

 Biografija 
Gimė 1928 m. spalio 6 d. Kyzylordoje (Kazachijos TSR).

Jo tėvas buvo Kazachijos TSR sveikatos apsaugos liaudies komisaras (ministras), pagal tautybę – lietuvis, o motina Margarita Bliumer (Маргарита Блюмер) – akių gydytoja. Tėvas Pirmojo pasaulinio karo metais buvo carinės armijos felčeris. Su daugeliu kitų lietuvių buvo pasitraukęs į Voronežą. K. Stacinskis pagal išsilavinimą buvo gydytojas venerologas.
Vėliau šeima persikraustė į Maskvą. 1937 m. K. Stacinskis buvo TSRS Susisiekimo kelių liaudies komisariato Centrinės gydymo ir sanitarijos valdybos viršininkas, L. Kaganovičiaus pavaduotojas. Tais metais jis buvo suimtas „už špionažą“ ir 1938 m. sušaudytas.

1939 m. šeima (motina ir trys vaikai) persikraustė į Puškiną, kur apsigyveno 16 m² ploto vieno kambario bute. 1941 m., būdamas 13 metų, su draugais susibūrė į paauglių grupę, kuri iš pravažiuojančių traukinių vežamų kareivių supirkinėjo ginklus, nes norėjo dalyvauti Maskvos gynyboje nuo vokiečių kariuomenės. Už tai buvo suimtas ir tris mėnesius sėdėjo Butyrkų kalėjime. Kalėdamas ėmė piešti kriminaliniams kaliniams tatuiruotes. Tai buvo jo pirmieji meniniai darbai. Teismo buvo nuteistas dvejiems metams lygtinai.

Po karo įstojo į Maskvos poligrafijos institutą, kurį baigė 1953 m. 1956 m. ėmė dirbti vyriausiuoju dailininku naujame žurnale „Vesiolyje kartinki“ (Веселые картинки 'Linksmieji paveikslėliai'), kuriame pradirbo daugiau kaip 10 metų. Po to ėmė dirbti vaikų muzikiniame žurnale „Kolobok“ (Колобок 'Pagrandukas'), buvo jo vyriausiasis dailininkas, po to – vyriausiasis redaktorius.

8-tą dešimtmetį papuolė į nepatikimų sąrašus, leidyklos ėmė beveik nebeduoti jam darbo. 1978 m. emigravo į Prancūziją, kur ilgai gyveno Paryžiuje. Jo žmona – Tatjana Zvereva, dailininkė, dizainerė, techninė ir meninė redaktorė. Paryžiuje gyvena nuo 1992 m.

1997 m. kovo mėnesį Maskvoje, Rusijos valstybinės vaikų bibliotekos parodų salėje įvyko pirmoji dailininko personalinė paroda. Nuo 2004 m. buvo Visos Rusijos jaunųjų poetų festivalio „Mcyri“ vertintojų kolegijos nuolatinis narys.

Mirė 2010 m. lapkričio 1 d. Proveno mieste (Prancūzija).

 Nuorodos 
 Мастер-класс. Для детей и взрослых In: Студенческий меридиан
 Незанавешенные картинки 
 Дом, который построил Стац. In: „Иностранец“ #4 (538), 25 апреля 2006 года
 Врем назад. Время вперед. Графика, инсталляции, арт-объекты

Stacinskis
Stacinskis